El cumpleaño de este ciudad es cada Octubre 12 amo tambien el fecha del Fiesta del Pilar que ta celebra por el honor del Santa Patrona del Ciudad, el Real Fuerza de Nuestra Señora La Virgen del Pilar de Zaragoza donde su estatua grabao arriba y enfrente del Fuerza Pilar, un fuerta de piedra - llamado tambien na su maga primera dia como el Fuerza de San Jose - que ya construi el maga Españoles, bajo principalmente con el Padre Jesuito Melchor de Vera del 23 de Hunyo, 1635 como un defensa contra con el maga moro piratas na Mindanao. El Ciudad de Zamboanga es uno de maga mas vieja ciudad en las Filipinas y el de todo tene mas herencia Hispanico. Este ciudad tambien es uno del maga bien grande ciudad na entero mundo con 1,480 km² y 28 maga alreredor isla.